Godkendelse af valgfag ved Kr. [adresse] 
Sagsfremstilling 
18.    Godkendelse af valgfag ved Kr. [adresse]  
                                                                                                                        Åbent 
Sagsnr.: 326-2014-91510       J.nr.: 17.02.09            Karl Mathiesen.: 326-2014-122422 
  
[adresse] 
Kirke Helsinge Skole anmoder Kommunalbestyrelsen om at godkende en række valgfag, som ikke er en del af den 
traditionelle valgfagsrække. 
Der åbnes i aftalen om folkeskolereformen op for, at skolerne kan etablere en række anderledes valgfag. 
I aftalen om folkeskolereformen står følgende: 
"For at imødekomme de ældste elevers forskellige interesser og forudsætninger og øge deres motivation 
fremrykkes valgfag fra 8. klasse til 7. klasse med to ugentlige lektioner i det vejledende timetal, og valgfag gøres 
samtidig obligatorisk. Eleverne fra 7. klasse får således mulighed for at vælge de samme valgfag, som i dag kan 
vælges fra 8. klasse. Dette skal også give kommunerne bedre mulighed for at arbejde med udskolingslinjer, 
herunder profillinjer, og toninger af udskolingen. Der åbnes for, at kommunalbestyrelsen kan godkende, at der 
tilbydes undervisning i valgfag, der ligger ud over de valgfag, der findes Fælles Mål for, og som ikke nødvendigvis er 
hverken praktisk eller kunstnerisk betonede fag. Dermed kan elever få f. eks. valgfag om astronomi, 
mtal/teknologiværksted og udformningen af hjemmesider eller tone valgfagene via valgfagspakker ud fra temaer 
som f.eks. innovation og naturfag. 
Der udarbejdes som led i arbejdet med præciseringen og forenklingen af Fælles mål et koncept for etableringen af 
nye valgfag i kommunerne. Det vil være i form af standarder for, hvordan mål og indhold for faget skal beskrives, 
som kommunerne skal følge ved indførelsen af nye valgfag. Herved sikres det, at kommunerne gennemgår en række 
overvejelser i forbindelse med etableringen af nye valgfag, herunder formål, faglig progression, muligheder for 
praktisk gennemførsel mv. De nye valgfag godkendes af Kommunalbestyrelsen. 
Modellen skal godkendes af aftaleparterne". 
  
Med udgangspunkt i ansøgningen fra [adresse], ønsker skolen at tilbyde følgende: 
- Styrke- og konditionstræning, hvor det overordnede mål er at give eleverne oplevelsen og glæden af at bevæge sig 
og være fysisk aktiv! 
- Træsløjd, hvor målet er, at eleverne får mulighed for at arbejde videre og dybere ned i nogle af de ting, som man 
ikke når i den ”obligatoriske” sløjdundervisning. 
- Psykologi, hvor formålet er at bidrage til, at eleverne får læring og kundskaber i videnskabeligt funderet psykologisk 
kernestof og metoder, hvor formålet er at opnå evne til at analysere og reflektere over psykologiske forhold af såvel 
faglig som almen karakter. 
- Science is cool, hvor eleverne ved at vælge dette fag får mange muligheder og oplevelser. Formålet med dette 
valgfag er at lave et science show og træne formidling af viden. 
  
Fælles Mål er de retningslinjer, som lærerne bruger til planlægning af den konkrete undervisning. 
Da fælles mål er udskudt til skoleåret 2015-16, er der således ikke udarbejdet standarder, som aftaleteksten 
beskriver. 
  
BEHANDLING 
Direktionen, Børn- og Familieudvalget, Økonomiudvalg, Kommunalbestyrelsen. 
  
INDSTILLING 
Leder af pædagogisk udviklingscenter indstiller, at Kirke Helsinge skole får mulighed for at lave de foreslåede 
valgfag i skoleåret 2014-15 som forsøgsordning med evaluering i marts 2015. 
  
ØKONOMI 
Ingen økonomiske konsekvenser. 
  
Direktionens møde den 6. maj 2014: 
Direktionen vedtog at anbefale lederen af Pædagogisk Udviklingscenter's indstilling. 
Børn- og Familieudvalgets møde den 7. maj 2014: 
Udvalget vedtog at anbefale leder af Pædagogisk Udviklingscenters indstilling. 
Økonomiudvalgets møde den 20. maj 2014: 
Økonomiudvalget vedtog at anbefale Børn- og Familieudvalgets indstilling. 
  
Bilag 
  
  
  
  
  
Kommunalbestyrelsens møde den 27. maj 2014: 
Kommunalbestyrelsen vedtog at godkende Økonomiudvalgets indstilling. 
Ansøgning fra kr. [adresse] om tilbud af andre valgfag 
326-2014-122532 
